ddrg/super_eurlex huggingface dataset:
(4)

Okrem toho je potrebné ustanoviť „hybridný“ mechanizmus zodpovedajúci rámcovým zmluvám o dodávkach medzi Komisiou a vybranými výrobcami s cieľom zabezpečiť vakcíny alebo diagnostické činidlá pre členské štáty, tretie krajiny alebo územia, ak o to Komisia požiada. Uvedené banky Únie s antigénmi, vakcínami a diagnostickými činidlami by mali byť virtuálne vzhľadom na to, že Komisia nemá žiadne fyzické zásoby, ale skôr vyzýva na rámcovú zmluvu o dodávkach s jedným alebo viacerými výrobcami vakcín na uvoľnenie, prepravu a dodávku potrebných vakcín alebo diagnostických činidiel. Rámcové zmluvy o dodávkach takisto môžu, ale nemusia, pokryť náklady na lízing. Podmienky rámcových zmlúv o dodávkach by mali Komisii umožniť kedykoľvek od výrobcov požadovať, aby uvoľnili, prepravili a dodali vakcíny alebo diagnostické činidlá do členského štátu, tretej krajiny alebo na územie, ktorým bol udelený prístup do bánk Únie s antigénmi a vakcínami. Dostupnosť priebežných zásob vakcín alebo diagnostických činidiel spolu s rýchlym rozhodovacím procesom v rámci Komisie by zaručili službu, prostredníctvom ktorej sa zabezpečí rýchle poskytnutie kvalitných vakcín alebo diagnostických činidiel.
(4)

Verejné intervenčné opatrenia sa môžu financovať iba v prípade, ak príslušné výdavky vynaložili platobné agentúry, ktoré určili členské štáty za zodpovedné za určité povinnosti, pokiaľ ide o verejnú intervenciu. Vykonávanie úloh súvisiacich najmä s administratívnym riadením a kontrolou intervenčných opatrení, s výnimkou platieb pomoci, však môže byť delegované v súlade s článkom 9 ods. 1 druhým pododsekom nariadenia (EÚ) 2021/2116. Tieto úlohy by mali mať možnosť vykonávať aj viaceré platobné agentúry. Takisto by sa malo stanoviť, aby sa riadením určitých opatrení verejného skladovania mohli poveriť tretie strany, verejné alebo súkromné subjekty, v zodpovednosti platobnej agentúry. Preto je vhodné spresniť rozsah zodpovednosti platobných agentúr v tejto súvislosti, spresniť ich povinnosti a určiť, za akých podmienok a podľa akých pravidiel môže byť riadenie určitých opatrení verejného skladovania zverené tretím stranám, či už verejným alebo súkromným subjektom. V tomto prípade by sa malo stanoviť, že dotknuté subjekty musia konať podľa zmluvy na základe všeobecných povinností a zásad, ktoré by sa mali stanoviť.
(12)

GFCM na svojom 42. výročnom zasadnutí v roku 2018 prijala odporúčanie GFCM/42/2018/1, v ktorom stanovila opatrenia na hospodárenie s úhorom európskym (Anguilla anguilla) v Stredozemnom mori (geografické podoblasti GFCM 1 až 27). Medzi uvedené opatrenia patria obmedzenia výlovu alebo rybolovného úsilia a každoročné nepretržité trojmesačné obdobie zákazu rybolovu, ktoré si stanoví každý členský štát v súlade s ochrannými cieľmi nariadenia Rady (ES) č. 1100/2007 (4), so svojim národným riadiacim plánom alebo plánmi pre hospodárenie s úhorom európskym a s časovou štruktúrou migrácie úhorov v danom členskom štáte. Ak pred nadobudnutím účinnosti uvedeného odporúčania už existovali národné riadiace plány, ktorých výsledkom je zníženie rybolovného úsilia alebo zníženie výlovu aspoň o 30 %, obmedzenia výlovu alebo rybolovného úsilia, ktoré už boli stanovené a vykonané, by sa nemali prekročiť. Zákaz rybolovu by sa mal v súlade s uvedeným odporúčaním vzťahovať na všetky morské vody Stredozemného mora a brakické vody, ako sú ústia riek, pobrežné lagúny a prechodné vody. Obdobie zákazu rybolovu je funkčne spojené s rybolovnými možnosťami, pretože bez neho by sa úroveň úlovkov alebo rybolovného úsilia musela znížiť, aby sa zabezpečila obnova populácie. Uvedené opatrenia by sa mali transponovať do práva Únie.
(11)

V prípade intervencií, ktoré majú určiť členské štáty vo svojich strategických plánoch SPP v sektore ovocia a zeleniny, včelárstva, vinohradníctva a vinárstva, chmeľu, olivového oleja a stolových olív a v ďalších sektoroch uvedených v článku 42 písm. f) nariadenia (EÚ) 2021/2115, by sa mali stanoviť dodatočné požiadavky týkajúce sa investícií, agroenvironmentálno-klimatických intervencií, odborného poradenstva, propagácie, komunikácie a marketingu, vzájomných fondov, opätovnej výsadby sadov, olivových hájov alebo vinohradov po povinnom vyklčovaní, zeleného zberu a neuskutočnenia zberu, poistenia úrody a produkcie, stiahnutí z trhu na iné účely ako na bezplatnú distribúciu a hromadného skladovania. Okrem toho by sa mali prijať ustanovenia týkajúce sa foriem podpory a typov výdavkov vrátane využívania paušálnych sadzieb a stupníc jednotkových nákladov alebo jednorazových platieb, ako aj administratívnych nákladov a nákladov na zamestnancov. Z dôvodu správneho finančného riadenia a právnej istoty by sa mal vypracovať zoznam výdavkov, ktoré nemožno zahrnúť do strategických plánov SPP, a neúplný zoznam výdavkov, ktoré možno zahrnúť, v sektoroch ovocia a zeleniny, včelárstva, vinohradníctva a vinárstva, chmeľu, olivového oleja a stolových olív a v ďalších sektoroch.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Carne Ramo Grande“ by sa mal zapísať do registra,
Účelom poskytovanej pomoci je podporovať investovanie do hmotných a nehmotných aktív vrátane investovania do zavlažovania, ktoré prispieva k plneniu jedného alebo viacerých špecifických cieľov SPP.

VI.8

Investície do rozvoja lesných oblastí a zlepšenia životaschopnosti lesov (článok 21, články 22 až 26)
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Zagorski bagremov med“ by sa mal zapísať do registra,
(31)

Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práva zainteresovaných strán na obhajobu. Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.
(9)

S cieľom umožniť lepšiu kontrolu by sa mali stanoviť určité podmienky. Konkrétne ide o to, že na etikete danej kŕmnej doplnkovej látky by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(10)

Čisté sociálno-ekonomické prínosy cezhraničného projektu v oblasti energie z obnoviteľných zdrojov by sa mali preukázať prostredníctvom analýzy nákladov a prínosov, ktorá zahŕňa všetky prvky bodu 3 časti IV prílohy k nariadeniu (EÚ) 2021/1153 a ktorú vypracoval predkladateľ projektu. Komisia spolu s týmto delegovaným aktom uverejní metodiku, v ktorej sa stanoví, ako by sa mala vykonať analýza nákladov a prínosov a ako by Komisia mala posúdiť súlad projektu so všeobecnými kritériami (3).
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Nijolės Šakočienės šakotis“ by sa mal zapísať do registra,
(8)

Prešetrovaný výrobok je rovnaký ako výrobok vymedzený v predchádzajúcom odôvodnení, v súčasnosti patriaci pod číselné znaky KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 a ex 7019 90 00, ale odosielaný z Maroka bez ohľadu na to, či má alebo nemá deklarovaný pôvod v Maroku (kódy TARIC 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 a 7019900081) (ďalej len „prešetrovaný výrobok“). (3)
(8)

Prešetrovaný výrobok je rovnaký ako výrobok vymedzený v predchádzajúcom odôvodnení, v súčasnosti patriaci pod číselné znaky KN ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90, ex 7019 72 00, ex 7019 73 00, ex 7019 80 10, ex 7019 80 90 a ex 7019 90 00, ale odosielaný z Maroka bez ohľadu na to, či má alebo nemá deklarovaný pôvod v Maroku (kódy TARIC 7019 61 00 81, 7019 62 00 81, 7019 63 00 81, 7019 64 00 81, 7019 65 00 81, 7019 66 00 81, 7019 69 10 81, 7019 69 90 81, 7019 72 00 81, 7019 73 00 81, 7019 80 10 81, 7019 80 90 81 a 7019900081) (ďalej len „prešetrovaný výrobok“). (4)
(5)

Na účely posúdenia podľa článku 23 ods. 1 písm. e) nariadenia (EÚ) 2019/2033 by sa od príslušného orgánu malo vyžadovať, aby posúdil, či je prístup K-CMG primeraný v tom zmysle, že odzrkadľuje rizikový profil pozícií obchodnej knihy investičnej spoločnosti. Od investičnej spoločnosti by sa malo vyžadovať, aby pravidelne porovnávala svoje vlastné hodnotenie rizika s maržami vyžadovanými zúčtovacími členmi s cieľom posúdiť, či sú uvedené marže stále dobrým ukazovateľom úrovne trhového rizika pre investičnú spoločnosť. V čase posúdenia príslušným orgánom by investičná spoločnosť mala porovnať kapitálové požiadavky podľa K-NPR a K-CMG a mala by byť schopná príslušnému orgánu primerane odôvodniť rozdiel medzi uvedenými kapitálovými požiadavkami. Posúdenie vykonané príslušným orgánom by malo byť kladné len vtedy, ak sú splnené všetky tieto podmienky. Príslušný orgán by mal predovšetkým zabezpečiť, aby investičná spoločnosť dokázala monitorovať a primerane odôvodniť rozdiel medzi výsledkom oboch metód – K-NPR a K-CMG – najmä v prípadoch veľkých odchýlok od vyžadovaných marží.
(3)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zápis názvu „Salaisons fumées, marque nationale Grand-Duché de Luxembourg“ (CHZO) do registra chránených označení pôvodu a chránených zemepisných označení by sa mal zrušiť.
(6)

Agentúra by okrem toho mala minimalizovať úsilie, ktoré vynakladajú členské štáty pri zadávaní údajov do webového rozhrania, a to predvyplnením polí na zadávanie údajov vždy, keď sú už k dispozícii údaje z existujúcich databáz patriacich do pôsobnosti agentúry. Zároveň sú členské štáty v súlade s článkom 6 delegovaného nariadenia (EÚ) 2021/578 naďalej zodpovedné za plnenie požiadaviek na kvalitu údajov, pokiaľ ide o poskytované informácie o antimikrobiálnych liekoch povolených na vnútroštátnej úrovni vrátane presnosti informácií, ktoré agentúra uviedla v uvedených vopred vyplnených poliach na zadávanie údajov.
(4)

Ďalším problémom je to, že z logistických a finančných dôvodov by nemohol pokračovať tok výrobkov z Únie na Ukrajinu a potenciálne aj do Ruska a Bieloruska, čo by viedlo k narušeniu obchodu v niektorých odvetviach, ktoré by sa premietlo do nerovnováh na vnútornom trhu. To by malo vplyv najmä na sektory vína a liehovín, spracovaných potravín (vrátane spracovaného ovocia a zeleniny), potravín na počiatočnú výživu dojčiat, ako aj krmiva pre spoločenské zvieratá v prípade Ruska, ovocia a zeleniny v prípade Bieloruska a živočíšnych výrobkov v prípade Ukrajiny.
(1)

Už niekoľko mesiacov zápasí sektor bravčového mäsa so závažnými ťažkosťami. Prudké spomalenie vývozu do Číny, ďalšie šírenie afrického moru ošípaných do viacerých členských štátov a pretrvávajúci vplyv obmedzení súvisiacich s pandémiou COVID-19 spôsobujú tlak na trh Únie s jatočnými ošípanými.
(5)

Po poskytnutí informácií o základných skutočnostiach a úvahách, na základe ktorých bolo uložené predbežné antidumpingové clo (ďalej len „predbežné poskytnutie informácií“), navrhovateľ, vláda Čínskej ľudovej republiky (ďalej len „čínska vláda“), čínski spolupracujúci vyvážajúci výrobcovia Ningxia Ketong New Material Technology Co., Ltd. (ďalej len „Ketong“), Ningxia Shun Tai Smelting Co., Ltd. a jeho prepojený obchodník Overseas Metallurgy Co., Ltd. (ďalej len „Shun Tai“) a Shaanxi Shenghua Metallurgy-Chemical Co., Ltd. (ďalej len „Shenghua“), ako aj jeden používateľ (výrobca jadrového drôtu Filo d.o.o.) písomne vyjadrili svoje stanovisko k predbežným zisteniam.
(3)

Činnosti APA alebo ARM by sa mali v prvom rade považovať za činnosti s obmedzeným významom pre vnútorný trh na základe relatívneho počtu klientov usadených v iných členských štátoch, než je domovský členský štát daného APA alebo ARM. Ak sú služby, ktoré ponúkajú APA alebo ARM, do veľkej miery cezhraničné, výnimka by sa nemala uplatňovať. Po druhé, význam pre vnútorný trh by mal byť založený na podiele na celkových vykázaných alebo zverejnených transakciách, ktoré vykazujú alebo zverejňujú jednotlivé APA alebo ARM. Ak tento podiel prekročí minimálnu prahovú hodnotu, dané činnosti by sa nemali považovať za činnosti s obmedzeným významom pre vnútorný trh. Výpočet pre APA by mal vychádzať z údajov o transparentnosti predložených do systému referenčných údajov o finančných nástrojoch a systému transparentnosti finančných nástrojov, zatiaľ čo výpočet pre ARM by mal vychádzať zo správ o transakciách predkladaných príslušným orgánom.
(1)

Cyperské orgány listom z 15. septembra 2017 navrhli Komisii, aby spoločnosti „Γρηγορίου Β.Ε. Λτδ“ (Grigoriou B.E. Ltd) udelila prechodné obdobie na používanie názvu „Λουκάνικο Πιτσιλιάς“ (Loukaniko Pitsilias), ktorá v rámci vnútroštátneho námietkového konania preukázala, že viac ako päť rokov uvádza v súlade s právnymi predpismi na trh výrobok s rovnakým názvom, ako je názov zapísaný do registra. Cyperské orgány poukázali na to, že uvedená spoločnosť je členom cyperského združenia pre mäsové výrobky, ktoré na vnútroštátnej úrovni podalo prípustnú námietku proti žiadosti o zápis názvu „Λουκάνικο Πιτσιλιάς“ (Loukaniko Pitsilias), ktorú príslušný orgán zamietol. Vzhľadom na to, že táto spoločnosť spĺňala podmienky stanovené v článku 15 ods. 1 nariadenia (EÚ) č. 1151/2012, cyperské orgány navrhli Európskej komisii, aby jej udelila prechodné obdobie.
(24)

S expozíciami v stave zlyhania, ktoré sa po návrate do stavu bez zlyhania za krátky čas opäť reklasifikujú na expozície v stave zlyhania, by sa malo zaobchádzať ako s expozíciami v stave zlyhania od momentu, keď nastane zlyhanie, keďže dočasná reklasifikácia na stav bez zlyhania sa s najväčšou pravdepodobnosťou vykonala na základe neúplných informácií o skutočnej situácii dlžníka. Zaobchádzanie s viacnásobnými zlyhaniami ako s jediným zlyhaním teda lepšie odzrkadľuje skutočnú skúsenosť so zlyhaním. Príslušné orgány by preto mali overiť, či sa pri odhadoch parametrov rizika zaobchádza s viacnásobnými zlyhaniami toho istého dlžníka za krátke obdobie ako s jediným zlyhaním. Zaobchádzanie s viacnásobnými zlyhaniami rovnakého dlžníka ako so samostatnými prípadmi zlyhania by navyše mohlo mať za následok závažné chyby v odhadoch parametrov rizika, pretože vyššie miery zlyhania by viedli k vyšším odhadom PD. LGD by však na druhej strane bola podhodnotená, pretože s prvými zlyhaniami dlžníka by sa zaobchádzalo ako s prípadmi nápravy, s ktorými nesúvisí žiadna strata, a to aj napriek tomu, že inštitúcia stratu utrpela. Vzhľadom na prepojenie medzi odhadmi PD a LGD a s cieľom zabezpečiť realistický odhad očakávanej straty by navyše zaobchádzanie s viacnásobnými zlyhaniami na účely odhadu PD a LGD malo byť konzistentné.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Poivre de Penja“ by sa mal zapísať do registra,
(2)

Kyselina DL-jablčná, kyselina citrónová, kyselina sorbová a sorban draselný, kyselina octová, dioctan sodný a octan vápenatý, kyselina propiónová, propionan sodný, propionan vápenatý a propionan amónny, kyselina mravčia, mravčan sodný, mravčan vápenatý a mravčan amónny, kyselina mliečna a mliečnan vápenatý boli v súlade so smernicou 70/524/EHS povolené bez časového obmedzenia ako kŕmne doplnkové látky pre všetky druhy zvierat. Uvedené doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 nariadenia (ES) č. 1831/2003.
Článok 5

Dátum ročného uverejňovania

1. Príslušné orgány uverejnia informácie uvedené v článku 57 ods. 1 smernice (EÚ) 2019/2034 na jednej elektronickej adrese po prvýkrát do 30. júna 2022.

2. Príslušné orgány aktualizujú informácie uvedené v článku 57 ods. 1 písm. d) smernice (EÚ) 2019/2034 do 30. júna každého roka na základe informácií poskytnutých orgánom dohľadu k 31. decembru predchádzajúceho roka.

3. Príslušné orgány pravidelne aktualizujú informácie uvedené v článku 57 ods. 1 písm. a), b) a c) smernice (EÚ) 2019/2034, a to najneskôr do 30. júna každého roka s výnimkou prípadu, keď v uverejňovaných informáciách nedošlo k zmene.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Zagorski štrukli“/„Zagorski štruklji“ by sa mal zapísať do registra,
VYKONÁVACIE NARIADENIE KOMISIE (EÚ) 2022/633

z 13. apríla 2022

o povolení prípravku s obsahom Lactiplantibacillus plantarum DSM 26571 ako doplnkovej látky do siláže pre všetky druhy zvierat

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

Žiadosť sa týka povolenia prípravku s obsahom Lactiplantibacillus plantarum DSM 26571 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

Európsky úrad pre bezpečnosť potravín (ďalej len „úrad“) v stanovisku z 29. septembra 2021 (2) skonštatoval, že prípravok s obsahom Lactiplantibacillus plantarum DSM 26571 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že daná doplnková látka by sa mala považovať za respiračný senzibilizátor. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky. Úrad zároveň skonštatoval, že dotknutý prípravok má potenciál zlepšiť zachovanie živín v siláži pripravenej z ľahko a stredne ťažko silážovateľného materiálu. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

Z posúdenia prípravku s obsahom Lactiplantibacillus plantarum DSM 26571 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa malo povoliť používanie tohto prípravku v súlade s prílohou k tomuto nariadeniu.

Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.
(6)

Komisii boli doručené tri žiadosti o revízne prešetrovanie týkajúce sa „nového vývozcu“ podľa článku 11 ods. 4 základného nariadenia. Žiadosti podali spoločnosť Hebei Xingfei Chemical Co., Ltd (Hebei Xingfei) 13. júla 2020, spoločnosť Inner Mongolia Likang Bio-Tech Co., Ltd (Mongolia Likang) 29. júla 2019 a v aktualizovanej podobe 12. februára 2021 a spoločnosť Shandong Lantian Disinfection Technology Co., Ltd (Shandong Lantian) 13. apríla 2021 (ďalej len „žiadatelia“), ktorých vývoz do Únie podlieha konečnému antidumpingovému clu vo výške 42,6 %.
(9)

S cieľom umožniť lepšiu kontrolu by sa mali stanoviť určité podmienky. Konkrétne ide o to, že na etikete kŕmnych doplnkových látok by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(4)

Európsky úrad pre bezpečnosť potravín (ďalej len „úrad“) vo svojom stanovisku z 30. septembra 2021 (2) skonštatoval, že 3-nitrooxypropanol nemá za navrhovaných podmienok používania negatívny účinok na zdravie dojníc a plemenných kráv, bezpečnosť spotrebiteľov ani na životné prostredie. Úrad dospel k záveru, že doplnková látka by sa mala považovať za dráždivú pre oči a pokožku a látka 3-NOP môže byť v prípade vdýchnutia škodlivá, s potenciálnym rizikom v dôsledku expozície pri vdýchnutí. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky. Okrem toho by sa predmetné riziko vdýchnutia malo vyriešiť uvedením doplnkovej látky na trh v granulovanej forme so zanedbateľným percentuálnym podielom inhalovateľných častíc. Úrad dospel k záveru, že doplnková látka má potenciál znížiť v prípade dojníc a plemenných produkciu enterického metánu. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
Súprava označená ako „kompozitný systém na opravu zubov“ predkladaná na predaj v malom v kartónovej škatuli, v ktorej sú všetky prvky predložené spolu s pokynmi na použitie. Súpravu tvoria:

3006 40 00
(214)

Po predbežnom poskytnutí informácií skupina Nantong Yangzi Carbon poukázala na to, že skupinu tvoria traja výrobcovia: konkrétne spoločnosti Nantong Yangzi Carbon Co., Ltd., Nantong Jiangdong Carbon Co. Ltd. a Wulanchabu Xufeng Carbon Technology Co. Ltd. Na účely výberu predbežného antidumpingového cla preto treba zmeniť predbežné nariadenie s cieľom uviesť názvy všetkých výrobcov v rámci skupiny Nantong Yangzhi Carbon. Okrem toho treba ich názvy uviesť aj na účely uloženia konečného antidumpingového cla.
1. Frakcia bohatá na bielkoviny získaná rozdelením hrachovej múky na frakciu bohatú na bielkoviny a frakciu bohatú na škrob, predkladaná vo forme jemného béžového prášku alebo vo forme peliet, v malých vreciach (15 až 20 kg) alebo vo veľkých vreciach (500 až 1 000 kg). Výrobok má tieto analytické vlastnosti (obsah v sušine): — 7,4 % škrobu — 54 % bielkovín. Výrobok sa vyrába zo sušeného hrachu (Pisum sativum), ktorý sa premýva, lúpe a melie s cieľom získať hrachovú múku. Múka sa potom v odstredivom separátore rozdelí na frakciu bohatú na bielkoviny a frakciu bohatú na škrob. Po tomto procese sa frakcia bohatá na bielkoviny buď ponechá vo forme prášku, alebo sa aglomeruje do peliet. Výrobok je rozpoznateľný ako krmivo pre zvieratá a aj sa tak výlučne používa.

2309 90 31
Článok 6

Dočasné ustanovenia týkajúce sa schválení podľa predpisu OSN č. 160

1. S účinnosťou od 6. júla 2022 vnútroštátne orgány odmietajú udeľovať typové schválenie EÚ alebo vnútroštátne typové schválenie z dôvodov súvisiacich so zariadeniami na záznam údajov o udalostiach pre nové typy vozidiel, ktoré nie sú v súlade s týmto nariadením a technickými požiadavkami série zmien 01 predpisu OSN č. 160. Vnútroštátne orgány však do 1. júla 2024 akceptujú schválenia v súlade s predpisom OSN č. 160 udelené mimo EÚ ako alternatívu k schváleniu v súlade so sériou zmien 01 predpisu OSN č. 160 na účely udelenia schválenia EÚ v súlade s týmto nariadením.

2. S účinnosťou od 6. júla 2024 vnútroštátne orgány zakazujú prihlásenie do evidencie, predaj a uvádzanie do prevádzky nových vozidiel z dôvodov súvisiacich so zariadeniami na záznam údajov o udalostiach, ak takéto vozidlá nie sú v súlade s týmto nariadením a technickými požiadavkami série zmien 01 predpisu OSN č. 160, keďže certifikáty zhody takýchto vozidiel už nebudú platné. Vnútroštátne orgány však do 1. júla 2026 uznávajú schválenia v súlade s predpisom OSN č. 160 udelené mimo EÚ ako alternatívu k schváleniu v súlade so sériou zmien 01 predpisu OSN č. 160 na účely prihlásenia do evidencie, predaja a uvedenia do prevádzky takýchto vozidiel v súlade s článkami 48, 49 a 50 nariadenia (EÚ) 2018/858.
(340)

Absencia opatrení by mala významný negatívny vplyv na výrobné odvetvie Únie, keďže dovoz by sa naďalej zvyšoval a viedol by k ďalšiemu stláčaniu cien v Únii. Malo by to negatívny vplyv na výrobu a objem predaja výrobného odvetvia Únie, ako aj na jeho podiel na trhu. To by zasa negatívne ovplyvnilo finančné ukazovatele výrobného odvetvia Únie, a najmä by sa situácia, ktorá už vykazuje straty, ďalej zhoršila, s negatívnymi dôsledkami na investície a zamestnanosť v Únii.